## Pravilnik o načinu vođenja očevidnika o obavljenom nadzoru ili kontroli državnog inspektora telekomunikcija i državnog djelatnika koji obavlja poslove kontrole radio-frekvencijskog spektra

### NN 84/1994 (24.11.1994.), Pravilnik o načinu vođenja očevidnika o obavljenom nadzoru ili kontroli državnog inspektora telekomunikcija i državnog djelatnika koji obavlja poslove kontrole radio-frekvencijskog spektra

# MINISTARSTVO POMORSTVA, PROMETA I VEZA

Na temelju članka 86. stavak (5) Zakona o telekomunikacijama ("Narodne
novine", br. 53/94), ministar pomorstva, prometa i veza donosi

## PRAVILNIK

### o načinu vođenja očevidnika o obavljenom nadzoru ili kontroli državnog inspektora telekomunikcija i državnog djelatnika koji obavlja poslove kontrole radio-frekvencijskog spektra

Članak 1.

(1) Ovim pravilnikom propisuje se način na koji državni inspektor telekomunikacija
(u daljnjem štivu: državni inspektor) i državni djelatnik koji obavlja
poslove kontrole radio-frekvencijskog spektra (u daljnjem štivu: državni
djelatnik) vode očevidnike o obavljenom nadzoru telekomunikacijskih objekata
i opreme te radijskih postaja vlasnika telekomunikacija, funkcioniranja
telekomunikacijskog prometa, pružanja telekomunikacijskih usluga, te kontroli
radio-frekvencijskog spektra i radijskih postaja vlasnika telekomunikacija.

Članak 2.

(1) Državni inspektor je obvezan voditi očevidnik o obavljenom nadzoru
telekomunikacijskih objekata i opreme te radijskih postaja vlasnika telekomunikacija,
funkcioniranja telekomunikacijskog prometa i pružanja telekomunikacijskih
usluga (u daljnjem štivu: očevidnik o obavljenom nadzoru), prema obrascu
koji je sastavni dio ovog pravilnika.

Članak 3.

(1) Državni djelatnik je obvezan voditi očevidnik o obavljenoj kontroli
radio-frekvencijskog spektra te radijskih postaja vlasnika telekomunikacija
(u daljnjem štivu očevidnik o obavljenoj kontroli), prema obrascu koji
je sastavni dio ovog pravilnika.

Članak 4.

(1) Očevidnik o obavljenom nadzoru sadržava u lijevom gornjem kutu naziv
"Ministarstvo pomorstva, prometa i veza" i ime i prezime državnog
inspektora.

(2) U tabelarni dio očevidnika o obavljenom nadzoru upisuje se:

1. redni broj,

2. klasa i urbroj,

3. naziv ili ime i prezime i adresa vlasnika telekomunikacija,

4. datum obavljenog nadzora,

5. predmet nadzora,

6. upravno rješenje,

7. upravni spor,

8. kontrola izvršenja rješenja,

9. prijava mjerodavnom tijelu,

10. napomene.

Članak 5.

(1) Očevidnik o obavljenoj kontroli sadržava u lijevom gornjem kutu
naziv "Ministarstvo pomorstva, prometa i veza" i ime i prezime
državnog djelatnika.

(2) U tabelarni dio upisuje se:

1. redni broj,

2. klasa i urbroj,

3. naziv ili ime i prezime i adresa vlasnika radijske postaje,

4. datum obavljene kontrole,

5. predmet kontrole,

6. upravno rješenje,

7. upravni spor,

8. kontrola izvršenja rješenja,

9. prijava mjerodavnom tijelu,

10. napomene.

Članak 6.

(1) Očevidnik o obavljenom nadzoru i očevidnik o obavljenoj kontroli
vode se za svaku godinu posebice, a moraju se voditi točno i uredno, tako
da u svako doba daju uvid o broju obavljenih nadzora i kontrola, o tome
koji telekomunikacijski objekti i oprema te radijske postaje su nadzirani
ili kontrolirani i poduzetim mjerama.

Članak 7.

(1) Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/94-02/65

Urbroj : 530-94-07-1

Zagreb, 16. studenoga 1994.

Ministar pomorstva, prometa i veza

**Ivica Mudrinić, dipl. ing., v. r.**

---

```
MINISTARSTVO POMORSTVA, PROMETA I VEZA

                                                        OČEVIDNIK
Državni djelatnik koji obavlja kontrolu         o obavljenoj kontroli radio-frekvencijskog spektra
radio-frekvencijskog spektra                            te radijskih postaja vlasnika telekomunikacija
                                                        za godinu___________
Ime i prezime: ____________________
___________________________________________________________________________________
Red. Klasa i  Naziv ili ime i      Datum      Predmet  Utvrđeno  Upravno Upravni Kontrola Prijava Napo.
broj  urbroj   prezime i adresa  obavljene  kontrole  činjenično  rješenje    spor     izvršenja  nadležnom
                   vlasnika               kontrole                   stanje                                    rješenja      tijelu
                   telekomunikacija
___________________________________________________________________________________
1        2              3                       4                5            6              7           8            9            10         11
____________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________

MINISTARSTVO POMORSTVA,PROMETA i VEZA   O Č E V I D N I K
Državni inspektor za telekomunikacije   o obavljenom nadzoru telekomunikacijskih objekata
Ime i prezime: ___________________      te radijskih postaja vlasnika
                                                telekomunikacija,funkcioniranju telekomunikacijskog
                                                prometa
                                                i pružanja telekomunikacijskih usluga
                                                za godinu __________________________

___________________________________________________________________________________
Red. Klasa i Naziv, ime i Datum       Predmet  Upravno Upravni   Kontrola     Prijava          Napomena
broj  urbroj   prezime i    obavljenog  nadzora   rješenje  spor        izvršenja     nadležnom
                    adresa        nadzora                                                  rješenja       tijelu
                   vlasnika
               telekomunikacija
__________________________________________________________________________________
1         2              3              4                 5             6          7               8                9                      10
___________________________________________________________________________________
___________________________________________________________________________________
___________________________________________________________________________________
___________________________________________________________________________________

```

Pravilnik, NN 84/1994-1457
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)